கேள்வி: ராபர்ட் ஆல்ட்மன் என்பது என்ன?
பதில்: ராபர்ட் பெர்னார்ட் ஆல்ட்மன் ( Robert Bernard Altman பிப்ரவரி 20, 1925 - நவம்பர் 20, 2006) ஓர் அமெரிக்கத் திரைப்பட இயக்குநர், திரைக்கதை ஆசிரியர் மற்றும் தயாரிப்பாளர் ஆவார். சிறந்த இயக்குனருக்கான அகாதமி விருது ஐந்து முறை பரிந்துரைக்கப்பட்டவர் ஆவார். இவர் மிகவும் இயற்கையான ஆனால் பகட்டான மற்றும் நையாண்டி அழகியலுடன் திரைப்படங்களைத் தயாரிப்பதின் மூலம் பரவலாக அறியப்பட்டார். அமெரிக்க சினிமாவில் மிகச் சிறந்த மற்றும் செல்வாக்கு மிக்க திரைப்படத் தயாரிப்பாளர்களில் ஒருவராக அவர் கருதப்படுகிறார். 2006 ஆம் ஆண்டில், அகாடமி ஆஃப் மோஷன் பிக்சர் ஆர்ட்ஸ் அண்ட் சயின்சஸ் ஆல்ட்மேனின் பணிக்காக இவருக்கு கௌரவ அகாதமி விருதினை அளித்தது . ஆஸ்கட் விருதுக்கு ஏழு முறை பரிந்துரைகள் செய்யப்பட்ட போதிலும் இவர் ஆஸ்கார் விருதை வென்றதில்லை. அவரது படங்கள் ''மாஷ்'' (1970), ''மெக்கேப் & மிசஸ்'' ''மில்லர்'' (1971), மற்றும் ''நாஷ்வில்லி'' (1975) ஆகியன அமெரிக்காவின் தேசிய திரைப்பட பதிவேட்டில் தேர்வு செய்யப்பட்டுள்ளது. பெர்லின் சர்வதேசத் திரைப்பட விழா கோல்டன் பியர், வெனிஸில் கோல்டன் லயன் மற்றும் கான் திரைப்பட விழா கோல்டன் பாம் ஆகியவற்றை வென்ற சில திரைப்படத் தயாரிப்பாளர்களில் ஆல்ட்மேன் ஒருவர் ஆவார்.
கேள்வி: ராபர்ட் ஆல்ட்மன் - ஆரம்பகால வாழ்க்கை மற்றும் தொழில் பற்றி நீங்கள் என்ன அறிந்துள்ளீர்கள்?
பதில்: ஆல்ட்மேன் பிப்ரவரி 20, 1925 இல் கேன்சஸ் நகரம் (மிசூரி) பிறந்தார்.இவரின் தாய் நெப்ராஸ்கா சேர்ந்த ''மேஃப்ளவர்'' வம்சாவளியைச் சேர்ந்த ஹெலன் ஆவார். இவரின் தந்தை ஒரு செல்வந்த காப்பீட்டு விற்பனையாளரும் தொழில் முறை அல்லாத சூதாட்டக்காரருமான பெர்னார்ட் கிளெமென்ட் ஆல்ட்மேன் ஆவார். ஆல்ட்மேன் ஜெர்மன், ஆங்கிலம் மற்றும் ஐரிஷ் ஆகிய வம்சாவளியினைச் சேர்ந்தவர் ஆவார். ஆல்ட்மேன் ஒரு கத்தோலிக்கத்தினை ஆரம்பத்தில் கடை பிடித்தார். ஆனால் இளமைக் காலத்தில் அதனை தொடர்ந்து பின்பற்றவில்லை,[https://www.theguardian.com/film/2004/may/01/features.weekend "Interview: Robert Altman"], ''The Guardian'' இருப்பினும் அவர் கத்தோலிக்கர் என குறிப்பிடப்பட்டார். கன்சாஸ் நகரில் உள்ள ராக்ஹர்ஸ்ட் உயர்நிலைப்பள்ளி உள்ளிட்ட இயேசு சபை பள்ளிகளில் கல்வி பயின்றார். அவர் 1943 இல் மோசோரியின் லெக்சிங்டனில் உள்ள வென்ட்வொர்த் மிலிட்டரி அகாடமியில் பட்டம் பெற்றார். 1943 ஆம் ஆண்டில் தனது 18 வயதில் ஆல்ட்மேன்அமெரிக்க இராணுவ விமானப்படையில் சேர்ந்தார். இரண்டாம் உலகப் போரின்போது, போர்னியோ மற்றும் டச்சு ஈஸ்ட் இண்டீஸில் 307 வது வெடிகுண்டு குழுவுடன் பி -24 லிபரேட்டரில் ஒரு குழுவில் இடம்பெற்றார்.